Emmanuel Macron

Emmanuel Macron, nomine nativo pleno Emmanuel Jean-Michel Frédéric Macron (Samarobrivae natus die 21 Decembris 1977) est octavus Praeses Rei Publicae Franciae a die 14 Maii 2017. Fuit alumnus Instituti Scientiarum Politicarum Parisiensis et Scholae Nationalis Administrationis, postea argentarius Companiae societatis Rothschild. A die 26 Augusti 2014 fuit minister oeconomiae et industriae Francicus, successor Arnaldo Montebourg, sub primo ministro Manuele Valls. Ut magisterium autem praesidis peteret, dimissionem suam die 30 Augusti 2016 protulit. Factionem novam  ("Iter faciamus!") eodem anno condidit, cuius secretarius generalis est Ricardus Ferrand. E comitiis primis die 23 Aprilis 2017 habitis primus processit et per altera comitia, in quibus 66 centesimas suffragiorum accepit, die 7 Maii 2017 praeses Franciae electus est. Munus praesidis ex die 14 Maii 2017 sustinet. In comitiis die 24 Aprilis 2022 habitis, praeses reipublicae 59 centesimis suffragiorum iterum electus est.

 De vita 
Filius est Ioannis Michaelis Macron, medici et neurologiae magistri in Valetudinario Universitario Samarobrivensi,Georges Charrières, "Emmanuel Macron, un Amiénois à l'Élysée", Le Courrier picard, 16 Maii 2012.  qui etiam in eiusdem urbis universitate docebat,Vincent Delorme, "Emmanuel Macron ministre: un Amiénois à Bercy", France Bleu Picardie, 27 Augusti 2014.  ac Franciscae Noguès, medici et Securitatis socialis consiliariae.Anne Fulda, "Emmanuel Macron - Le cerveau droit de Hollande", Le Figaro Magazine, hebdomada 14 Decembri 2012, p.32-35. 

Familia Macron a vico Authie in Samara sita venit, et Emmanuelis avunculi a Vico Aquensi (in Pyraenaeo Superiori) orti sunt, ubi ipse interdum commoratur."Emmanuel Macron candidat aux législatives de 2017 en Hautes-Pyrénées ?", apud www.ladepeche.fr, La Dépêche du Midi, 11 Iulii 2015.Christian Vignes, "Macron, une histoire haut-pyrénéenne", apud www.ladepeche.fr, La Dépêche du Midi, 10 Septembri 2014.  Emmanuel primordiam dimicationem ad sinistram ab avuncula sua, lycaei rectrice, cuius parentes satis pauperi erant, excitatus esse videtur."D'où vient Emmanuel Macron ?", apud Lesechos.fr, 24 Aprilis 2017.

Die 20 Octobris 2007,Marie Boscher, "Emmanuel Macron vous présente sa femme, Brigitte," Femme actuelle, 4 Iunii 2015.  in Le Touquet-Paris-Plage, ubi habitabat, Fabrice Leviel, "Emmanuel Macron, le nouveau ministre de l'Économie, réside au Touquet", La Voix du Nord, 28 Augusti 2014.  ipse Brigittam Trogneux, 24 annos maiorem natu, duxit,"VIDEO. Les images du mariage d'Emmanuel Macron et de Brigitte Trogneux diffusées", apud Leparisien.fr, 22 Novembri 2016. . litterarum magistram,Gaël Rivallain, "Ce banquier énarque amiénois qui remplace Montebourg", Le Courrier picard, 27 Augusti 2014.  quam primum anno 1993 invenerat, cum ea theatrum in lycaeo ageret.Grégoire Biseau, "Avec Macron, l'Élysée décroche le poupon", Libération, 17 Septembri 2012). 

Anno 2018 Praemium Caroli Magni accepit.

 Notae 

 Bibliographia 
 Aude Bariéty, "Sciences Po révèle les appréciations des profs d’Emmanuel Macron" in Le Figaro Etudiant (9 Maii 2017).
 Lénaïg Bredoux, Martine Orange, "Emmanuel Macron, symbole de la dérive libérale de l'exécutif" in Mediapart (26 Augusti 2014).
 Angelique Chrisafis, "Resignation of French minister Macron fuels presidential bid rumours" in The Guardian (30 Augusti 2016).
 Angelique Chrisafis, "Emmanuel Macron: the French outsider who would be president" in The Guardian (17 Februarii 2017).
 Anne Fulda, "Emmanuel Macron : Le cerveau droit de Hollande" in Le Figaro magazine (15 Novembris 2013).

 Nexus externi 


Categoria:Alumni Instituti Scientiarum Politicarum Parisiensis
Categoria:Alumni Scholae Nationalis Administrationis
Categoria:Praesides Franciae